SUOLISTOVERENVUODON GAMMAKUVAUS

|  |  |
| --- | --- |
| Kuvaus: | Suolistoverenvuodon gammakuvauksen potilasohje |

Tutkimuksen tarkoitus Suolistoverenvuodon toteaminen ja paikantaminen.

Esivalmistelut Noin puoli tuntia en nen tutkimusta ruiskutetaan kyynärtaipeen laskimoon tinayhdistettä punasoluleimausta varten.

Tutkimuksen kulku Potilaasta otetaan verta ja veren punasolut leimataan radiolääkkeellä. Leimattu veri injisoidaan takaisin verenkiertoon, josta punasolut hakeutuvat vuotokohtaan. Kuvaus kestää tunnin. Jos tunnin kuluessa ei voida todeta vuotoa, otetaan myöhäiskuvia tarvittaessa vielä seuraavana päivänä.

Tutkimuspaikka Tutkimus tehdään kliinisen fysiologian ja isotooppilääketieteen ja kliinisen neurofysiologian yksikössä.

Osoite: Päärakennus (rak.1), A-porras, 2.kerros

(huom! sisääntulokerros on 0-kerros)

Lisätiedot Mikäli teillä on kysyttävää tai teille tulee äkillinen este, ottakaa yhteyttä puh. 017 173270.

Tutkimuksessa käytetään radiolääkettä, joka aiheuttaa pienen määrän radioaktiivista säteilyä ympäristöön. Tulliasemilla on käytössä radioaktiivisuusmittarit. Jos aiotte matkustaa ulkomaille tutkimuksen jälkeen, pyytäkää hoitohenkilökunnalta todistus tehdystä tutkimuksesta.